അർബാന ഷഹാറ

കൊസോവോയിൽ നിന്നുള്ള അൽബേനിയൻ വംശജയായ അന്വേഷണാത്മക പത്രപ്രവർത്തകയാണ് അർബാന ഷഹാറ-  (English: Arbana Xharra ) 2015ലെ അമേരിക്കൻ സ്‌റ്റേറ്റ് ഡിപ്പാർട്‌മെന്റ് നൽകുന്ന ഇന്റർനാഷണൽ വിമൻ ഓഫ് കറേജ് അവാർഡ് അടക്കം നിരവധി പുരസ്‌കാരങ്ങൾ നേടിയിട്ടുണ്ട്. 
തൊഴിൽ
2001 മുതൽ പത്രപ്രവർത്തന മേഖലയിൽ പ്രവർത്തിച്ചുവരുന്നു. കൊസോവോയിൽ നിന്നു പുറത്തിറങ്ങുന്ന കൊഹ ഡിറ്റോറെ എന്ന വാർത്താ പത്രത്തിന് വേണ്ടി 2006-2007ൽ ജോലിചെയ്തിരുന്നു. തെക്കുകിഴക്കൻ യൂറോപ്പിൽ നിന്നും പുറത്തിറങ്ങിയിരുന്ന ബൽകൻ ഇൻസൈറ്റ് അന്വേഷണാത്മക പ്രസിദ്ധീകരണത്തിനു വേണ്ടിയും പ്രവർത്തിച്ചിരുന്നു.  2017 മെയ് വരെ  സെറി എന്ന പത്രത്തിന്റെ മുഖ്യ പത്രാധിപയായിരുന്നു
രാഷ്ട്രീയ രംഗത്ത് 
2017 മെയ് 9ന് സെറിയുടെ മുഖ്യ പത്രാധിപ സ്ഥാനം രാജിവെച്ച് കൊസോവൊയിലെ പ്രധാന രാഷ്ട്രീയ പാർട്ടിയായ പിഡികെയിൽ ചേർന്നു പ്രവർത്തനം ആരംഭിച്ചു.
പുരസ്‌കാരങ്ങളും അംഗീകാരങ്ങളും 
2006, 2007, 2008 വർഷങ്ങളിൽ തുടർച്ചയായി മൂന്നു തവണ യുഎൻഡിപി അവാർഡിന് അർഹയായി.
അവലംബം

വർഗ്ഗം:പത്രപ്രവർത്തകർ
വർഗ്ഗം:അൽബേനിയൻ എഴുത്തുകാർ
വർഗ്ഗം:വനിതാ പത്രപ്രവർത്തകർ
വർഗ്ഗം:വനിതാ രാഷ്ട്രീയപ്രവർത്തകർ